Aschaffenburg [ aˈʃafənˌbʊɐk ] (lokal: Ascheberch [ ˈaʒəˌbɜːʃ ]) is a kroasfreie Stodt im bayrischn Regierungsbezirk Untafrankn, Tei vo da Metropolregion Frankfurt Rhein-Main und greßte Ståd vo da Region Bayerischer Untermain. Aschaffenburg guit ois des Tor zum Spessart und werd weng seim milden Klima aa des Bayerische Nizza ghoaßn. Mit seine knapp 70.000 Eiwohna is Aschaffenburg zudem nåch Wiazburg de zwoatgreßte Ståd im Regierungsbezirk Untafrankn. Aschaffenburg is Sitz vom Landratsamt Aschaffenburg und da Hochschui Aschaffenburg.